CELEX: 42009D0303
Language: sl
Date: 2009-03-25 00:00:00
Title: 2009/303/ES,Euratom: Sklep predstavnikov vlad držav članic z dne 25. marca 2009 o imenovanju sodnikov Sodišča Evropskih skupnosti

31.3.2009   
            
            
               SL
            
            
               Uradni list Evropske unije
            
            
               L 84/43
            
         
      SKLEP PREDSTAVNIKOV VLAD DRŽAV ČLANIC
   
   z dne 25. marca 2009
   o imenovanju sodnikov Sodišča Evropskih skupnosti
   (2009/303/ES, Euratom)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o ustanovitvi Evropske skupnosti in zlasti člena 223 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 139 Pogodbe,
   ob upoštevanju naslednjega:
   
               (1)
            
            
               V skladu z določbami Pogodb, bi se delna zamenjava sodnikov in generalnih pravobranilcev Sodišča Evropskih skupnosti morala izvesti vsaka tri leta.
            
         
               (2)
            
            
               Za obdobje od 7. oktobra 2009 do 6. oktobra 2015 je bilo treba imenovati trinajst sodnikov in štiri generalne pravobranilce.
            
         
               (3)
            
            
               Na konferenci predstavnikov vlad držav članic 25. februarja 2009 je bilo za navedeno obdobje imenovanih enajst sodnikov in štirje generalni pravobranilci Sodišča Evropskih skupnosti.
            
         
               (4)
            
            
               Da se delna zamenjava sodnikov Sodišča Evropskih skupnosti zaključi, bi morale vlade držav članic imenovati še dva sodnika, katerih tekoči mandat se izteče 6. oktobra 2009 –
            
         SKLENILI:
   Člen 1
   G. Marko ILEŠIČ in ga. Camelia TOADER sta imenovana za sodnika Sodišča Evropskih skupnosti za obdobje od 7. oktobra 2009 do 6. oktobra 2015.
   Člen 2
   Ta sklep se objavi v Uradnem listu Evropske unije.
   
      V Bruslju, 25. marca 2009
      
         
            Predsednica
         
         M. VICENOVÁ